b'\n_START_ARTICLE_\nMargarethe II af Hainault\n_START_SECTION_\nLiv og gerning\n_START_PARAGRAPH_\nHun er datter af Wilhelm I af Hainault og Johanna af Valois. Hun var fra 1349 indblandet i en borgerkrig med sine s\xc3\xb8nner om sine troner._NEWLINE_Margarethe tillbragte en del af sin barndom med moderen ved det franske hof. Hun blev kronet ved sin mands side i Rom i 1328._NEWLINE_Da hendes broder Vilhelm II d\xc3\xb8de barnl\xc3\xb8s i 1345 indlemmedes Holland i kejserriget. Margarethe besluttede sig da for at efterf\xc3\xb8lge sin broder som Hollands monark og rejste til Nederlandene, hvor hun lod sig krone til monark som Margarethe I af Holland, Zeeland og Friesland og Margarethe II af Hainaut. Hendes position i Hainaut var ukontroversiel, men provinserne Holland og Zeeland havde ikke kvindelig tronf\xc3\xb8lge. Hendes krav p\xc3\xa5 tronen blev ogs\xc3\xa5 bestridt af hendes s\xc3\xb8stre. Efter et ophold i Nederlandene 1345-1346 blev hun kaldt tilbage til Tyskland af \xc3\xa6gtef\xc3\xa6llen og efterlod sin s\xc3\xb8n Vilhelm som regent i hendes sted._NEWLINE_Da \xc3\xa6gtef\xc3\xa6llen d\xc3\xb8de i 1347 afstod Margarethe provinsen Holland i bytte mod en pension. Vilhelm betalte imidlertid ikke pensionen, og Margarethe tog derfor magten i Holland tilbage i 1350. Dette udl\xc3\xb8ste en krig med s\xc3\xb8nnen, som varede fra 1351 til 1354. I fredsaftalen fra 1354 abdicerede Margarethe i bytte mod en pension og bosatte sig p\xc3\xa5 slottet i Le Quesnoy._NEWLINE_Margarethe fik et d\xc3\xa5rligt efterm\xc3\xa6le p\xc3\xa5 grund af krigen mellem mor og s\xc3\xb8n, som opfattedes som skammelig, og som for\xc3\xa5rsagede alvorlige krigsskader, samt for at Holland - i mods\xc3\xa6tning til Hainaut - ikke havde kvindelig tronf\xc3\xb8lge og hun derfor blev anset som en usurpator.'